Diari Oficial de la Generalitat Valenciana


Sumari del DOGV 8340, del 17-07-2018 (2018/6957)

ORDRE 17/2018, de 10 de juliol, de la Conselleria de Justícia, Administració Pública, Reformes Democràtiques i Llibertats Públiques, per la qual es modifica l'ordre 10/2018, de 4 d'abril, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés a les següents agrupacions professionals funcionarials: APF-01-01, serveis auxiliars generals. Escala subalterns, i APF-01-03, serveis auxiliars generals. Escala vigilant. Corresponen a la promoció interna específica per a la regularització de la relació jurídica del personal laboral fix a què es refereix la disposició addicional segona i disposició transitòria cinquena de la Llei 10/2010, de 9 de juliol, d'ordenació i gestió de la funció pública valenciana, convocatòria 39/16, corresponent a l'oferta d'ocupació pública de 2016 per al personal de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8340

Data del DOGV
:   17-07-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/6957


Data del document
:   10-07-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Ordre

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

ORDRE 17/2018, de 10 de juliol, de la Conselleria de Justícia, Administració Pública, Reformes Democràtiques i Llibertats Públiques, per la qual es modifica l'ordre 10/2018, de 4 d'abril, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés a les següents agrupacions professionals funcionarials: APF-01-01, serveis auxiliars generals. Escala subalterns, i APF-01-03, serveis auxiliars generals. Escala vigilant. Corresponen a la promoció interna específica per a la regularització de la relació jurídica del personal laboral fix a què es refereix la disposició addicional segona i disposició transitòria cinquena de la Llei 10/2010, de 9 de juliol, d'ordenació i gestió de la funció pública valenciana, convocatòria 39/16, corresponent a l'oferta d'ocupació pública de 2016 per al personal de l'Administració de la Generalitat. [2018/6957]  
  
  
  
El 25 de maig de 2018 es va publicar l'ordre 10/2018, de 4 d'abril, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés a les següents Agrupacions Professionals Funcionarials: APF-01-01, Serveis auxiliars generals. Escala Subalterns, i APF-01-03, Serveis auxiliars generals. Corresponen a la promoció interna específica per a la regularització de la relació jurídica del personal laboral fix a què es refereix la disposició addicional segona i disposició transitòria cinquena de la Llei 10/2010, de 9 de juliol, d'ordenació i gestió de la funció pública valenciana, convocatòria 39/16, corresponent a l'oferta d'ocupació pública de 2016 per al personal de l'Administració de la Generalitat.   
L'esmentada ordre aprova les bases que regiran les proves selectives per a la selecció de personal, per mitjà del sistema de concurs oposició, per a cobrir les places convocades pel torn de promoció interna específica per a regularitzar la relació jurídica del personal laboral fix que complisca els requisits establits en la base 2.  
La Llei 10/2010, de 9 de juliol, de la Generalitat, d'ordenació i gestió de la funció pública valenciana, manifesta la seua opció pel règim jurídic funcionarial per al personal empleat públic de l'Administració de la Generalitat, facilitant que el personal laboral fix de l'administració que preste serveis en llocs classificats de naturalesa funcionarial adquirisca la condició de personal funcionari de carrera a través de processos selectius restringits. Una de les mesures que pot contribuir a aquest fi de facilitar tal regularització de la relació jurídica del personal laboral fix és la prevista en l'article 10.5 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, que estableix en la possibilitat que les convocatòries establisquen la conservació de la nota dels exercicis, sempre que la dita nota supere el 60 % de la qualificació màxima prevista en l'exercici corresponent, i és aplicable aquesta mesura a la convocatòria immediata següent, sempre que no haja transcorregut més d'un any des de la publicació de la relació de persones aprovades en el procés selectiu precedent i la publicació de la nova convocatòria.  
  
D'acord amb el que s'exposa i vista la proposta de la Direcció General de Funció Pública, resolc:  
  
Primer  
Incorporar un apartat 5 a la base 9 de les bases que regeixen la convocatòria 39/16, d'accés a les següents agrupacions professionals funcionarials: APF-01-01, serveis auxiliars generals. Escala subalterns, i APF-01-03, serveis auxiliars generals, aprovades per l'Ordre 10/18 (DOGV 25.05.2018) i que corresponen a la promoció interna específica per a la regularització de la relació jurídica del personal laboral fix a què es refereix la disposició addicional segona i disposició transitòria cinquena de la Llei 10/2010, de 9 de juliol, d'ordenació i gestió de la funció pública valenciana, oferta d'ocupació pública de 2016 per al personal de l'Administració de la Generalitat, quedant redactada com s'indica a continuació:  
  
9. Publicitat de les llistes  
«5. Les persones aspirants que hagen superat la fase d'oposició i que no superen el procés selectiu conservaran la nota de l'exercici en què aquella consisteix, sempre que aquesta supere el 60 % dels 65 punts establits com a qualificació màxima a obtindre en la dita fase. La validesa d'aquesta mesura serà aplicable a la convocatòria immediata següent, sempre que no haja transcorregut més d'un any des de la publicació de la relació de persones aprovades en aquest procés selectiu i la publicació de la nova convocatòria.»  
  
Segon  
Establir un nou termini per a la presentació de sol·licituds de 20 dies hàbils, comptats a partir de l'endemà de la publicació d'aquesta ordre.  
  
Les sol·licituds hauran de presentar-se d'acord en la forma establida en la base 4 de la convocatòria 39/16, d'accés a les següents Agrupacions Professionals Funcionarials: APF-01-01, serveis auxiliars generals. Escala subalterns, i APF-01-03, Serveis auxiliars generals, aprovades per l'Ordre 10/18 (DOGV 25.05.2018).  
Les sol·licituds presentades dins del termini establit en la base 4 de la convocatòria 39/16, Ordre 10/18, i que finalitzava el 22.06.2018 seran plenament vàlides i no hauran de tornar-se a presentar.  
  
La present Ordre posa fi a la via administrativa, i podrà ser impugnada per les persones interessades per mitjà de la interposició d'un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat l'acte contra el qual es recorre. Tot això de conformitat amb el que establixen els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercir-ne, si és el cas, qualsevol altre que estimen procedent.  
  
València, 10 de juliol de 2018  
  
La consellera de Justícia, Administració Pública,   
Reformes Democràtiques i Llibertats Públiques,  
GABRIELA BRAVO SANESTANISLAO